Dominicas geografi
Store norske leksikon,Geografi,Verdens geografi,Nord- og Mellom-Amerika,Dominicas geografi
Dominica er en fjellrik øy av vulkansk opprinnelse, dominert av en sentral, skogkledd fjellkjede som løper fra nord til sør. Høyeste topp er Morne Diablotin (1447 meter over havet).
Øya er kjent for sin rike natur med regnskog, fossefall, elver, sjøer, fuglereservater samt varme kilder og andre vulkanske naturfenomener. Jorden er svært fruktbar, men på grunn av terrenget er kun 1/4 av øya oppdyrket. Mer enn 40 prosent av arealet er skogkledd. Klima Klimaet er tropisk. Middeltemperatur i hovedstaden Roseau er 25 °C i februar og 28 °C i august-oktober. Øya mottar svært store nedbørmengder. Årsnedbøren langs kysten er i gjennomsnitt 2000 millimeter og i fjellene over 6000 millimeter. Mellom juni og november kan Dominica bli rammet av orkaner, fra tid til annen av ødeleggende kraft. Les mer i Store norske leksikon Dominica Planteliv på Dominica Eksterne lenker Detaljert klimainformasjon om Dominica på Den meteorologiske verdensorganisasjons hjemmesider.